paragraph_text: Uz Albeniza, jedan je od utemeljitelja nove španjolske umjetničke glazbe, romantik i vrlo blizak folkloru svoje domovine. U središtu njegova opusa su klavirske skladbe i solo-pjesme, u kojima je na folklornim temeljima izgradio individualan glazbeni govor s karakterističnim ornamentiranjem melodije. Bio je učenik F. Pedrella, a kao pijanist najviše je izvodio djela Chopina i Griega. Utopio se prigodom potapanja broda "Sussex".